Ebolos hemoraginė karštinė

Ebolos virusinė liga (EVL) arba Ebolos hemoraginė karštinė (EHK), dažniausia vadinama tiesiog Ebola – neseniai identifikuota, sunki, dažnai mirtina infekcinė liga, kuria serga žmonės ir kai kurie primatai. Ligą sukelia Ebolos virusas. Simptomų paprastai pasireiškia nuo dviejų dienų iki trijų savaičių po kontakto su virusu. Tai gali būti karščiavimas, gerklės skausmas, raumenų skausmas ir galvos skausmas. Paskui dažniausiai ima pykinti, vemiama ir viduriuojama, taip pat suprastėja kepenų ir inkstų funkcija. Šioje stadijoje tam tikriems žmonėms prasideda kraujavimo problemos.

Virusu galima užsikrėsti per užsikrėtusio gyvūno (paprastai beždžionės arba vaisėdžio šikšnosparnio) skysčius (seiles, kraują ir kt., o tarp šimpanzių ir kitų primatų, kurie gali juo užsikrėsti, virusas plinta ir oro lašeliniu būdu, pvz., čiaudint). Apie plitimą oru natūralioje aplinkoje dokumentų nėra. Manoma, kad vaisėdžiai šikšnosparniai nešioja ir platina virusą, tačiau patys neserga. Užsikrėtęs žmogus gali paskleisti infekciją ir tarp žmonių. Ligą išgyvenę vyrai gali perduoti užkratą per spermą dar beveik du mėnesius. Nustatant diagnozę iš pradžių paprastai reikia atmesti, ar tai ne kita panašius simptomus sukelianti liga, kaip antai maliarija, cholera ir kitos virusinės hemoraginės karštinės. Diagnozė patvirtinama ištyrus kraujo mėginius ieškant viruso antikūnų, viruso RNR arba paties viruso.

Viena iš ligos profilaktikos priemonių – ligos perdavimo žmonėms per užsikrėtusias beždžiones ir kiaules mažinimas. Tai galima atlikti tikrinant tokius gyvūnus, ar jie neužsikrėtę, juos naikinant ir tinkamai utilizuojant jų kūnus, jeigu aptinkama liga. Taip pat padeda tinkamas šiluminis mėsos apdorojimas ir apsauginių drabužių dėvėjimas ruošiant mėsą ir apsauginių drabužių dėvėjimas ir rankų plovimas esant šalia sergančio asmens. Su sergančių žmonių kūno skysčių ir audinių mėginiais reikia elgtis ypač atsargiai.

Specifinio ligos gydymo, vaistų nuo šios ligos ar vakcinos nėra; paprastai stengiamasi padėti užsikrėtusiems žmonėms, pvz., skiriant oralinę rehidracijos terapiją (duodant gerti salsvo sūdyto vandens) arba leidžiant skysčių į veną. Ligai būdingas didelis mirštamumas, dažnai miršta nuo 50 % iki 90 % užsikrėtusiųjų virusu. EVL pirmą kartą nustatyta Sudane ir Kongo Demokratinėje Respublikoje. Liga paprastai pasireiškia protrūkiais tropiniuose Užsachario Afrikos regionuose. Nuo 1976-ųjų (kai buvo nustatyta pirmą kartą) iki 2013-ųjų metų liga užsikrėsdavo mažiau nei 1 000 žmonių per metus. Didžiausias protrūkis – iki šiol tebesitęsiantis 2014 m. Ebolos protrūkis Vakarų Afrikoje, kuris apima Gvinėją, Siera Leonę, Liberiją ir turbūt Nigeriją. 2014 m. lapkričio 11 d. duomenimis, minėtame regione žuvo daugiau nei 6 346 gyventojai ir pranešta apie daugiau nei 17 834 įtariamus, tikėtinus ar patvirtintus užsikrėtimo atvejus.„2014 Ebola Outbreak in West Africa: Case Counts. „ // Centers for Disease Control and Prevention. (Žiūrėta 2014.12.06.)“Ebola clinics fill up as death toll hits 3,000.“ // Fox News. 2014-09-14. (Žiūrėta 2014-09-29.) Toliau stengiamasi sukurti skiepą, tačiau iki šiol to nepavyko.

 Ebolos virusas 

Virusas priklauso Filoviridae šeimai, kuriai taip pat priklauso ir Marburgo virusas. Virusas pavadintas pagal Ebolos upę Kongo Demokratinėje Respublikoje, šalia kurios dr. Ngoy Mushola 1976 m. užregistravo pirmąjį ligos protrūkį, ligai išplitus Yambuku (Kongo Demokratinė Respublika) ir Nzara (Sudanas) vietovėse. Iš 602 užregistruotų susirgimų 397 baigėsi mirtimi (66 %).

Du 1976 m. užregistruoti viruso variantai buvo pavadinti Zairo Ebola (EBO-Z) ir Sudano Ebola (EBO-S). Sudane mirtingumas nuo Ebolos buvo mažesnis (50 proc.) nei Zaire, kur mirtingumas buvo 90 proc.

1990 m. užregistruotas trečias panašus virusas Restono mieste Virdžinijoje (JAV) tarp beždžionių, importuotų iš Filipinų. Jis pavadintas Ebola-Reston. Šis viruso variantas plito oru, bet žmonių aukų nebuvo – nors keturi asmenys buvo nustatyti kaip nešiojantys virusą, nė vienas iš jų nesusirgo.

Vėliau Ebolos epidemijos kilo Zaire (1995 m. ir 2003 m.), Gabone (1994, 1995 ir 1996 m.), Ugandoje (2000 m.) ir dar kartą Sudane (2004 m.). Naujas potipis identifikuotas pagal vieną atvejį Dramblio Kaulo Krante 1994 m., EBO-CI. 2003 m. 120 žmonių mirė Etumbyje (Konge), kuriame vėliau kilo dar kelios epidemijos, iš kurių naujausia – 2005 m. gegužės mėn.

 Simptomai 

 Inkubacinis periodas 
Nuo užsikrėtimo iki pirmųjų simptomų inkubacinis laikotarpis 2–21 d.Simona Žukauskaitė-Šarapajevienė. „Ebola hemoraginė karštligė“. // ULAC (Užkrečiamųjų ligų ir AIDS centras). (Žiūrėta 2014.10.18.), bet dažniausiai vidutinis laikotarpis sudaro 3–8 d.„Ebola Virus Infection Clinical Presentation.“ // „Medscape“ – gydytojų ir sveikatos priežiūros specialistų portalas, 2014.10.17. (Žiūrėta 201.10.19.)

Inkubacinio periodo metu, kol dar neatsirado ligos požymių, liga nėra užkrečiama.„Ebola virus disease“. // World Health Organization, 2014 m. rugsėjo mėn. (Žiūrėta 2014.10.18.)

 Pradinė stadija 
Pirmieji simptomai pasireiškia staigiai ir yra labai apgaulingi, nes yra panašūs į bet kurios kitos infekcijos simptomus – sukilusi temperatūra (viršijanti 38,3 °C)Hoenen T, Groseth A, Falzarano D, Feldmann H (May 2006). „Ebola virus: unravelling pathogenesis to combat a deadly disease“. Trends in Molecular Medicine 12(5): 206–215. doi:10.1016/j.molmed.2006.03.006. PMID 16616875 (95 % atvejų), silpnumas bei nuovargis (85–95 %), galvos skausmas (50–74 %), gerklės, krūtinės skausmas bei kosulys ir raumenų bei sąnarių maudimas (50–79 %).

 Pažengusi stadija 
Būdingi simptomai – pilvo skausmas (65 %), pykinimas ir vėmimas (68–73 %), viduriavimas (85%). Ligonis netenka daug skysčių, sumažėja kūno masė. Atsiranda anemija, inkstų, kepenų nepakankamumas.Aušrinė Baronaitė. „SVARBIAUSIA NESUKLYSTI: PIRMIEJI EBOLA VIRUSO SIMPTOMAI PRIMENA GRIPĄ.“ // Sveikas.lt – gydymo e-enciklopedija, 2014.08.18. (Žiūrėta 2014.10.18.) Makulopapulinis bėrimas (smulkus, tankus) ištinka ligonius 15 % atvejų.

Ligai progresuojant, kai kuriais atvejais prasideda išorinis ir vidinis kraujavimas, dažniausiai praėjus 5–7 dienoms po pirmųjų simptomų atsiradimo. 40–50 % atvejų pasireiškia kraujavimas iš gleivinių ar adatos dūrių vietose. Tai gali sukelti vėmimą krauju, kosulį su krauju ar išmatas su krauju. 45 % atvejų ištinka konjunktyvitas (akių paraudimas), 57 % atvejų – odinofagija (skausmingas rijimas) bei disfagija (sutrikęs rijimas).

Paprastai, kraujavimo išsivystymas pranašauja prastesnį scenarijų, nes gausus kraujo praradimas gali baigtis mirtimi.Gatherer D (2014). „The 2014 Ebola virus disease outbreak in West Africa“. J. Gen. Virol. 95 (Pt 8): 1619–1624. doi:10.1099/vir.0.067199-0. PMID 24795448 Jei ligonis miršta, tai dažniausiai atsitinka 6–16 dieną po pirmųjų simptomų atsiradimo dėl žemo kraujospūdžio ir skysčių praradimo.Ruzek, edited by Sunit K. Singh, Daniel (2014). Viral hemorrhagic fevers. Boca Raton: CRC Press, Taylor & Francis Group. p. 444. ISBN 9781439884294 Priartėjus mirčiai, ligonius dažnai ištinka koma.Magill, Alan (2013). Hunter’s tropical medicine and emerging infectious diseases. (9th ed. ed.). New York: Saunders. p. 332. ISBN 9781416043904.

Kai kuriems mirštantiems ligoniams prasideda žagsėjimas ir 37 % atvejų – tachipnėja (dažnas kvėpavimas), vienintelis ryškiausias ženklas, kad ligonis mirs.

 Pasveikimo atvejai 
Pasveiksta apie 10–50 % sergančiųjų, kas priklauso nuo:
 sąlyčio su užkrėstuoju tipo (t. y. jo ligos stadija ir prisilietimų kiekis),„Ebola virusas: kaip jį atpažinti ir ko laukti?“ // Mokslo ir technologijų populiarinimo e-portalas Technologijos.lt, 2014.08.05. (Žiūrėta 2014.10.18.)
 gydymo sąlygų,
 paciento imuninės sistemos būklės.„Signs and Symptoms“. // Centers for Disease Control and Prevention. (Žiūrėta 2014.10.18.)
Atsigavimas gali prasidėti tarp 7–14 dienos nuo pirmųjų požymių atsiradimo.

Pasveikę žmonės išlieka infekcijos šaltiniu tol, kol jų kraujyje ar kūno skysčiuose (įskaitant spermą ir motinos pieną), yra virusas. Vyrai vis dar gali perduoti virusą per savo spermą net iki 7 savaičių po atsigavimo nuo ligos.

Žmonės, pasveikę po Ebolos infekcijos, įgyja imunitetą nuo viruso mažiausiai 10 metų laikotarpiui, tačiau gali turėti liekamųjų pasekmių – nuolatinis raumenų bei sąnarių skausmas, kepenų uždegimas, sumažėjusi klausa bei regėjimas ir kt.

 Diagnozavimas 
Kai pacientui įtariama Ebola, jo kelionių ir darbo istorija, taip pat ir sąlytis su laukine gamta, yra svarbūs žinoti ateities medicininiams tyrimams.

 Nespecifiniai laboratoriniai tyrimai 
Galimi laboratoriniai Ebolos indikatoriai yra mažas trombocitų skaičius; iš pradžių sumažėjęs, o vėliau padidėjęs baltųjų kraujo kūnelių skaičius; padidėjęs kepenų fermentų alanino aminotransferazės ir aspartato aminotransferazės kiekis; kraujo krešėjimo sutrikimai.Kortepeter MG, Bausch DG, Bray M (November 2011). „Basic clinical and laboratory features of filoviral hemorrhagic fever“. J Infect Dis204 (Supplement 3): S810–6. doi:10.1093/infdis/jir299.PMID 21987756.

 Specifiniai laboratoriniai tyrimai 
Ebolos diagnozė patvirtinama izoliavus virusą, radus jo RNR ar baltymus, arba radus priešvirusinių antikūnų kraujyje. Viruso izoliavimas ląstelių kultūroje, RNR aptikimas polimerazės grandinine reakcijaGoeijenbier M, van Kampen JJ, Reusken CB, Koopmans MP, van Gorp EC (November 2014). „Ebola virus disease: a review on epidemiology, symptoms, treatment and pathogenesis“.Neth J Med 72 (9): 442–8. PMID 25387613. ir baltymų aptikimas ELISA metodu yra metodai, kuriuos geriausia atlikti esant ankstyvoms ligos stadijoms, taip pat aptikti virusui žmogaus palaikuose. Priešvirusinių antikūnų aptikimas yra patikimiausias vėlyvose ligos stadijose, taip pat sveikstančiuose pacientuose.„Ebola Hemorrhagic Fever Diagnosis“. CDC. 2014-01-28. Nuoroda tikrinta 2014-08-03. Imunoglobulinas M aptinkamas po 2 dienų nuo simptomų pasireiškimo, o imunoglobulinas G – nuo 6 iki 18 dienų po simptomų pasireiškimo.

Ligos protrūkio metu, viruso izoliavimas ląstelių kultūroje nėra taikomas. Mobiliose ligoninėse dažniausiai naudojami ir tiksliausi metodai yra realaus laiko polimerazės grandininė reakcija ir ELISA metodas.Grolla A, Lucht A, Dick D, Strong JE, Feldmann H (September 2005). „Laboratory diagnosis of Ebola and Marburg hemorrhagic fever“.Bull Soc Pathol Exot 98 (3): 205–9. PMID 16267962. 2014 metais, kai kuriose Liberijos dalyse įkūrus naujas mobilias tyrimų laboratorijas, tyrimų rezultatai buvo gaunami per 3–5 valandas po mėginio pateikimo.WHO 2014: Liberia: New Ebola mobile lab speeds up diagnosis and improves care,. "Liberia: New Ebola mobile lab speeds up diagnosis and improves care, ". WHO.int. W.H.O. 2014 m. spalis. Nuoroda tikrinta 2014-10-26.

Filovirusai, tokie kaip EBOV, gali būti identifikuojami pagal jų unikalią filamentų struktūrą naudojant elektroninę mikroskopiją, bet šis metodas negali atskirti skirtingų filovirusų vienų nuo kitų.Geisbert TW, Jahrling PB (December 1995). „Differentiation of filoviruses by electron microscopy“. Virus Res 39 (2–3): 129–50.doi:10.1016/0168-1702(95)00080-1. PMID 8837880.

 Gydymas 
Šiai dienai nėra specialių vaistų, skirtų Ebolai gydyti.„EBOLA (EBOLOS VIRUSAS, HEMORAGINĖ KARŠTINĖ).“  // Sveikas.lt – gydymo e-enciklopedija. (Žiūrėta 2014.10.19.)

Yra gydomi tik simptomai (rehidracija, medikamentinis skausmo valdymas, pakankamo kraujospūdžio užtikrinimas, netekto kraujo atstatymas, antrinių infekcijų gydymas), kas gali pagerinti pasveikimo galimybę, ypač jei palaikomasis gydymas pradėtas taikyti kuo anksčiau. Efektyviai padeda tam tikrų kraujo elementų perpylimas (eritrocitų koncentrato, trombocitų bei šviežiai šaldytos plazmos).

 Ebola karštligės protrūkių chronologija 
Informacija apie Ebola karštligės protrūkius pateikta pagal JAV Ligų kontrolės ir prevencijos centro duomenis:„Outbreaks Chronology: Ebola Virus Disease“. // Centers for Disease Control and Prevention. (Žiūrėta 2014-09-29.)
 Metai  Šalis  Viruso tipas  Užsikrėtimo atvejai Mirties atvejai Mirtingumas2014 (kovas) –tęsiasi  Gvinėja, Liberija,Siera Leonė, Nigerija,Senegalas,Kongo Demokratinė Respublika
  Zairo Ebola  17 834  6 346 35,58 %2012 (lapkritis) –2013 (sausis)  Uganda  Sudano Ebola  6  3  50 %2012  Kongo Demokratinė Respublika  Ebola-Bundibugyo  36  13  36 %2012(birželis–spalis)  Uganda  Sudano Ebola  11  4  36 %2011  Uganda  Sudano Ebola  1  1  100 %2008  Kongo Demokratinė Respublika  Zairo Ebola  32  15  47 %2008  Filipinai  Ebola Reston  6  0 0 %2007  Uganda  Ebola-Bundibugyo  149  37  25 %2007  Kongo Demokratinė Respublika  Zairo Ebola  264  187  71 %2005  Kongo Respublika  Zairo Ebola  12  10  83 %2004  Rusija  Zairo Ebola  1  1  100 %2004  Sudanas  Sudano Ebola  17  7  41 %2003(lapkritis–gruodis)   Kongo Respublika  Zairo Ebola  35  29  83 %2002 (gruodis) – 2003 (balandis)  Kongo Respublika  Zairo Ebola  143  128  90 %2001–2002  Kongo Respublika  Zairo Ebola  57  43  75 %2001–2002  Gabonas  Zairo Ebola  65  53  82 %2000–2001  Uganda  Sudano Ebola  425  224  53 %1996  Rusija  Zairo Ebola  1  1  100 %1996  Pietų Afrikos Respublika  Zairo Ebola  2  1  50 %1996(liepa–gruodis)  Gabonas  Zairo Ebola  60  45  75 %1996(sausis–balandis)  Gabonas  Zairo Ebola  31  21  57 %1995  Kongo Demokratinė Respublika  Zairo Ebola  315  254  81 %1994  Dramblio Kaulo Krantas  Ebola-Côte d’Ivoire  1  0  0 %1994  Gabonas  Zairo Ebola  52  31  60 %1990  JAV  Ebola Reston  4  0 0 %1989–1990  Filipinai  Ebola Reston  3  0 0 %1979  Sudanas  Sudano Ebola  34  22  65 %1977  Kongo Demokratinė Respublika  Zairo Ebola  1  1  100 %1976  Jungtinė Karalystė  Sudano Ebola  1 0  0 %1976  Sudanas  Sudano Ebola  284  151  53 %1976  Kongo Demokratinė Respublika  Zairo Ebola  318  280  88 %

 Šaltiniai 

Kategorija:Infekcinės ligos